CELEX: 62010CN0480
Language: da
Date: 2010-10-05 00:00:00
Title: Sag C-480/10: Sag anlagt den 5. oktober 2010 — Europa-Kommissionen mod Kongeriget Sverige

4.12.2010   
            
            
               DA
            
            
               Den Europæiske Unions Tidende
            
            
               C 328/24
            
         Sag anlagt den 5. oktober 2010 — Europa-Kommissionen mod Kongeriget Sverige
   (Sag C-480/10)
   ()
   2010/C 328/41
   Processprog: svensk
   
      Parter
   
   
      Sagsøger: Europa-Kommissionen (ved R. Lyal og K. Simonsson)
   
      Sagsøgt: Kongeriget Sverige
   
      Sagsøgerens påstande
   
   
               —
            
            
               Det fastslås, at Kongeriget Sverige har tilsidesat sine forpligtelser i henhold Rådets direktiv 2006/112/EF af 28. november 2006 om det fælles merværdiafgiftssystem, idet det i praksis begrænsninger ordningen med momsgrupper til leverandører af finansielle tjenester og forsikringstjenester, og
            
         
               —
            
            
               Kongeriget Sverige tilpligtes at betale sagens omkostninger.
            
         
      Søgsmålsgrunde og væsentligste argumenter
   
   De svenske regler om momsgrupper er i strid med artikel 11 i direktivet om det fælles merværdiafgiftssystem (herefter »momsdirektivet«), idet anvendelsesområdet for reglerne er begrænset til virksomheder inden for den finansielle sektor. Efter Kommissionens opfattelse skal en national ordning med momsgrupper finde anvendelse på alle virksomheder, der er etableret i den medlemsstat, der anvender ordningen, uanset hvilken type virksomhed de udøver.
   Det fælles merværdiafgiftssystem er et enhedssystem. Indførelsen af en særlig ordning i dette system skal følgelig i princippet gøres således, at ordningen finder generel anvendelse.
   Der er intet i ordlyden af momsdirektivets artikel 11, der peger på, at en medlemsstat kan begrænse anvendelsen af en ordning med momsgrupper til visse virksomheder inden for en vis sektor.
   Formålet med momsdirektivets artikel 11 taler også for, at bestemmelsen skal forstås således, at den omfatter alle virksomheder inden for alle sektorer.
   Endvidere er de svenske regler om momsgrupper uforenelige med det EU-retlige princip om ligebehandling.